kardosdrur/scandi-wiki huggingface dataset:
Civil anholdelse

Betegnelsen "civil anholdelse" eller "civil arrest" er et juridisk begreb, der betegner en anholdelse foretaget af enhver anden end politiet. Forudsætningerne fremgår af retsplejelovens §755 stk. 2.

Lovgrundlag 
Reglerne for politiets anholdelser og enhver anden er ens.

Det følger af Retsplejeloven:
§ 755. Politiet kan anholde en person, der med rimelig grund mistænkes for et strafbart forhold, der er undergivet offentlig påtale, såfremt anholdelse må anses for påkrævet for at hindre yderligere strafbart forhold, for at sikre hans foreløbige tilstedeværelse eller for at hindre hans samkvem med andre.
Stk. 2. Samme beføjelser har enhver, der træffer nogen under eller i umiddelbar tilknytning til udøvelsen af et strafbart forhold, der er undergivet offentlig påtale. Den anholdte skal snarest muligt overgives til politiet med oplysning om tidspunktet og grundlaget for anholdelsen.

For anholdelser gælder et proportionalitetsprincip:
Stk. 4. Anholdelse må ikke foretages, hvis frihedsberøvelse efter sagens art eller omstændighederne i øvrigt ville være et uforholdsmæssigt indgreb.
Formålet med muligheden for enhver er primært, at det skal være muligt for enhver person at foretage en retshåndhævelse i tilfælde af, at politiet ikke har denne mulighed.

 Forhold for den der anholder 
Der er mindst tre forudsætninger for at foretage en anholdelse:

 Direkte forbindelse til en kriminel handling, snarlig overgivelse til politiet med angivelse af eksakt hændelsesforløb og at handlingen er påkrævet. Samt tidspunkt for anholdelse.

 Man kan kun anholde for forhold, der er offentligt påtalt. Det gælder f.eks. groft hærværk, men ikke simpelt hærværk.

 Der skal anvendes mindst mulig magt. Det er som udgangspunkt ikke tilladt at binde den anholdte eller anvende håndjern. Det er som udgangspunkt ikke tilladt at foretage en visitation af den anholdte, det er dog tilladt at foretage en sikkerhedsvisitation, hvis man fx har en formodning om, at den anholdte er bevæbnet.

Hvis en anholdelse viser sig at være foretaget uretmæssigt, kan den anholdte kræve erstatning.

 Forhold for andre 
Det er strafbart at hjælpe en anholdt til at flygte.

 Referencer 

 Eksterne henvisninger 
 TV 2 Krimi: "Må jeg lave en civil anholdelse?''"

Jura
Retsvidenskab
Juridiske begreber
Kriminalitet

de:Festnahme#Jedermann-Festnahme
Hans Andresen (Sydslesvig)

Hans Andresen (f. 23. august 1934 i Sydslesvig) var skolemand i Sydslesvig i anden halvdel af det 20. århundrede.

Hans Andresen blev ansat ved Dansk Skoleforening for Sydslesvig i 1958 som lærer ved Gustav Johannsen-Skolen i Flensborg, hvor han virkede i 11 år. 1969-1971 var han skoleinspektør på Jørgensby-Skolen, hvorefter han blev viceskoledirektør ved Skoleforeningen. Ved skoledirektør Christian Thorup Nielsens pensionering i 1989 overtog Andresen denne post, som han bestred indtil 31. december 1999, hvor han lod sig pensionere som 65-årig. Hans efterfølger som skoledirektør fra 1. januar 2000 blev Anders Molt Ipsen.

Andresen har skrevet Sydslesvigs danske skoles historie efter 1920 i 2 bind, som udkom i 2017 på Syddansk Universitetsforlag ().

Skolefolk fra Danmark
Danske sydslesvigere
Riddere af Dannebrog
Anders Molt Ipsen

Anders Molt Ipsen (født 25. april 1953 i Flensborg) var direktør for Dansk Skoleforening for Sydslesvig.

Anders Molt Ipsen er født i Flensborg, hvor forældrene var lærere. Da han var tre år, flyttede han sammen med sin familie til Skodborg. Anders Molt Ipsen voksede op i et hjem med stor interesse for det danske mindretal i Sydslesvig, men vendte først som voksen tilbage til Sydslesvig.

Anders Molt Ipsen blev ansat som lærer i Sydslesvig i 1978 ved Hiort Lorenzen-Skolen i Slesvig. Fra 1987–1996 var han skoleinspektør ved Gottorp-Skolen i Slesvig. I perioden 1996–2000 var han ansat som konsulent med ledelsesopgaver i Skoleforeningens forvaltning i Flensborg. Dermed havde Anders Molt Ipsen et godt kendskab til det danske mindretals skolevæsen, da han per 1. januar 2000 efterfulgte Hans Andresen som direktør. Han gik på pension per 31. december 2015. 

Men allerede da han efter bestået lærereksamen fra Kolding Seminarium blev lærer på Hiort Lorenzen-Skolen i Slesvig, fungerede han i en del år som pædagogisk medarbejder ved Center for Undervisningsmidler i det sydslesvigske skolevæsen.

Som noget af det første i sit aktive lærerliv i Sydslesvig tog Anders Molt Ipsen initiativ til at danne Slesvig Spejderorkester, som han var leder af og dirigent for i 15 år i perioden fra 1981–1996. I 1988 modtog han Sydslesvigs danske Ungdomsforeningers ungdomslederpris.

Hans kone, Susanne Ipsen er lærer og danskkonsulent ved Skoleforeningen. Deres tre børn, Estrid, Inge og Lisbet, er opvokset i Slesvig, og efter skolegang dér fortsatte de på Duborg-Skolen for senere at videreuddanne sig i Danmark. Anders Molt Ipsen er bosiddende i Flensborg.

Henvisning 
 Hans Andresen: Sydslesvigs danske skoles historie efter 1920. Syddansk Universitetsforlag 2017. . Side 669f.

Skolefolk fra Danmark
Sydslesvig
Kenny Rathje

Kenny Rathje, født (24. august 1951) i Fjaltring, er en dansk kunstner, som er uddannet ved kunstakademiet i København, 1972 til 1976, under professorerne Arthur Köpke, Sven Dalsgaard, Freddie Lerche og Wilhelm Freddie samt uddannet som bibliotekar, 1976 til 1980.

Rathje beskæftiger sig hovedsagelig med konceptkunst og surrealisme, og har haft egen forlagsvirksomhed siden 1990.

Siden 2003 har han desuden været ejer af design- og kunstbutikkerne lastcenturydesign.com og josefalberstables.com i samarbejde med sin kone, Bente.

Ekstern henvisning 
 Kenny Rathje, hjemmeside

Kunstnere fra Danmark
Kolding Seminarium

Kolding Seminarium er et pædagogseminarium i det sydøstlige Jylland.

Historie

Kolding Seminarium blev oprettet som lærerseminarium i 1952. I 1956 byggedes seminariebygningerne på Dyrehavevej, der i dag huser et pædagogseminarium. Beslutningen om lukning af Kolding Seminarium blev truffet i 1988, og i 1992 blev seminariet endegyldigt lukket som lærerseminarium.

Alle danske seminarier er nu blevet formelt nedlagt og læreruddannelsen lagt ind under professionshøjskoler.
I Kolding er der nu pædagoguddannelse. Mens læreruddannelse i Sydjylland foregår på det tidligere Haderslev Seminarium under UC SYD's auspicier.

Rektorer 
 1952–1953 skoleinspektør C.D. Nygaard (fra Riis Toft Skole)
 1953–1973 Carl Clausen (23. juni 1910–4. januar 1987); 1953-59 med titel af forstander, og fra 1959 rektor
 1973–1992 Leif Stenlev (1932– )

Nogle kendte lærere på seminariet 
 Anton M. Andresen (født 1923) var timelærer 1953-58 og derefter lektor med fagene tysk, dansk og violinspil. Han er kendt som medarbejder på den største dansk-tyske ordbog (Munksgaards Forlag 1991).
 Finn Brandt-Pedersen (1926-1991) underviste i dansk. Han har skrevet adskillige bøger inden for litteraturvidenskab.
 Otto Marstrand (1919-2004) underviste i historie og pædagogik i 1950'erne, indtil han blev rektor for Holbæk Seminarium i 1960.

Nogle lærere dimitteret fra seminariet 
 1967 Margot Torp, socialdemokratisk politiker, tidl. MF
 197? Steen Dahlstrøm, socialdemokratisk politiker, tidl. borgmester
 197? Jens Billum
 1978 Anders Molt Ipsen
 1980 Villy Søvndal, tidl. MF for SF, udenrigsminister 2011-13
 1984 Uwe Prühs

Litteraturhenvisninger 
 Kolding Seminarium 1952-1977. Redigeret af J.M. Johannessen m.fl.
 Kolding Seminarium 1952-1992. Redigeret af Henning Lasthein, Carl Petersen og Leif Stenlev.
 Kraks Blå Bog (rektorer)

Referencer 

Seminarier
Etableret i 1952
Ophørt i 1992
Seminarium
Seminarium
Kirkesølv

Kirkesølv er fællesbetegnelsen for det kirkeudstyr, som traditionelt er fremstillet af sølv, også selv om det i dag kan være lavet af andre metaller. Til kirkesølvet hører
 Alterkalk og/eller -kande og særkalke
 Disk
 Oblatæske
 Alterstager
 Dåbsfad
 Dåbskande
 Hjemmeberettelsessæt
 Skummeske

Tidligere tiders kirkesølv er ofte helt eller delvis lueforgyldt, og metoden benyttes stadig (men dog sjældent) til kirkesølv, selv om den er problematisk arbejdsmiljømæssigt. Efterhånden bruges udelukkende galvanisk forgyldning. 

 
Ifølge gammel folketro var sølv, der var skrabet af (stjålet fra) en kirkes kalk, disk o.lign., et godt middel mod sygdomme, anvendtes som trolddomsmiddel.

Referencer 

Kirkeligt interiør
Sølv
Vægtløftning under sommer-OL 2008

Vægtløftning under Sommer-OL 2008 bliver afholdt 9. august – 19. august. Konkurrencerne bliver afholdt i Beihang University Gymnasium.

Konkurrencer 

 
Sportsgrene under sommer-OL 2008
Vægtløftning under sommer-OL 2008 - 48 kg (damer)

Kvindernes 48kg er den letteste konkurrence for kvinder i vægtløftning. Konkurrencen blev afholdt 9. august klokken 10:00. Det var den første vægtløftningskonkurrence i Sommer-OL 2008.

Resultat 

48 kg (damer)
Kvindesport under OL
Skydning under sommer-OL 2008

Konkurrencerne i skydning under Sommer-OL 2008 bliver afholdt fra 9. til 17. august.

Mænds 10m luftpistol

Resultater 

*Kim Jong Su fra Nordkorea var dopet med propanolol da han 'vandt' sølv i 50-meter pistol og bronze i 10-meter luftpistol, men er blevet diskvalificeret.

Kvinder 10m luftriffel

Resultater

10m Luftpistol, Kvinder

Resultater 

2008
Sportsgrene under sommer-OL 2008
Lacuna Coil

Lacuna Coil er et gothic metal-band fra Milano Italien, som blev dannet i 1994. Tidligere kendt som Sleep of Right og Ethereal var bandet inspireret af den gotiske fremvisen og musik, og medlemmerne er kendt for musikalsk at komponere sange i et middel tempo, bestående af guitarlinier belagt med fremstående keyboardspil og kontrast mellem kvindelige og mandlige vokalharmonier for at hjælpe med at skabe en melodisk afsondret lyd.

Medlemmer

Nuværende medlemmer 
 Andrea Ferro – Vokal 
 Marco Coti Zelati – Bas, keyboard 
 Cristina Scabbia – Vokal 
 Marco "Maus" Biazzi – Guitar 
 Ryan Blake Folden – Trommer

Tidligere medlemmer 
 Raffaele Zagaria – Guitar (Cayne)
 Claudio Leo – Guitar (Cayne)
 Leonardo Forti – Trommer og percussion
 Cristiano "Pizza" Migliore – Guitar
 Cristiano "Criz" Mozzati – Trommer, percussion

Live medlemmer 
 Steve Minelli – Guitar (Marts/april 1998) (eks-Node, eks-Death SS)
 Alice Chiarelli – Keyboard (Marts/april 1998) (Alice in Darkland)

Diskografi

Studiealbums 
 In a Reverie (1999)
 Unleashed Memories (2001)
 Comalies (2002)
 Karmacode (2006)
 Shallow Life (2009)
 Dark Adrenaline (2012)
 Broken Crown Halo (2014)

Ep'er 
 Ethereal  (1996)
 Lacuna Coil (1998)
 Halflife (2000)

Opsamlingsalbum 
 The EPs (2005)
 En samling af Lacuna Coil EP og Halflife EP

Eksterne henvisninger 

 
 

Musikgrupper fra Italien
Musikgrupper fra 1994
Kinas kvindefodboldlandshold

Kinas kvindefodboldlandhsold er det nationale fodboldhold i Kina. Det administreres af forbundet Football Association of the People's Republic of China (CFA).

Holdet spillede sin første kamp i 1986 og har gennem tiderne været meget dominerende i asiatisk kvindefodbold (har vundet Asienmesterskabet otte gange). Den bedste præstation ved et verdensmesterskab var en andenplads i 1999 efter et nederlag i finalen til USA. Kina var desuden vært for VM 2007, hvor landsholdet nåede til kvartfinalen.

Resultater

Olympiske lege

Verdensmesterskabet

Aktuel trup 
Følgende 23 spillere blev indkaldt til Kinas trup til VM i fodbold for kvinder 2019 i Frankrig.

Landstræner:  Jia Xiuquan

Referencer 

Kvindefodboldlandshold
Kvindefodboldlandshold
Hans Andresen

Hans Andresen har flere betydninger:

 Hans Andresen (Sydslesvig) (f. 1934 i Sydslesvig) var skoledirektør i Flensborg
 Hans Andresen (borgmester), borgmester i Store Vi (Großenwiehe) i Sydslesvig
Svømning under sommer-OL 2008 - 400m medley Mænd

Mændenes 400m medley under Sommer-OL 2008 bliver afholdt 9. og 10. august.

Indledende heats

1. heat

2. Heat

3. Heat

4. Heat

Kvalificerede til Finalen

Finalen 10. august 

 VR = Verdensrekord
 ER = Europæisk Rekord

400m medley Mænd
Vasilij Misjin

Vasilij Pavlovitj Misjin (: Василий Павлович Мишин) (født 18. januar 1917, død 10. oktober 2001) var en sovjetisk raketkonstruktør. 

Han var Sergej Koroljovs nærmeste medarbejder, og da Koroljov døde i 1966, overtog Misjin ansvaret. I 1974 blev han fyret på grund af den mislykkede Nositel-1 raket.

Referencer 

Raketforskere
Ingeniører fra Sovjetunionen
Nanna Salomon

Nanna Salomon (født: 17. oktober 1950) er en dansk lydbogsindlæser. 

Hun har været tilknyttet flere audio-forlag, bl.a. Audioteket, AV-forlaget Den Grimme Ælling, Danmarks Blindebibliotek og Biblioteksmedier.

Eksterne henvisninger 
 

Lydbogsindlæsere
Skuespillere fra Danmark
Svømning under sommer-OL 2008 - 100m Butterfly Kvinder

Konkurrencen i 100m butterfly for kvinder under Sommer-OL 2008, blev afholdt 9. – 11. august. Vinderen blev den australske svømmer Lisbeth Trickett. Hun satte oceanisk rekord med en tid på 56,73 sekunder.

Indledende heats 9. august

1. Heat

2. Heat

3. Heat

4. Heat

5. Heat

6. Heat

7. Heat

Semifinaler 10. august

1. Semifinale 

 KF = Kvalificeret til Finalen
 AM = Amerikansk Rekord
 AS = Asiatisk Rekord

2. Semifinale 

 KF = Kvalificeret til finalen
 DSK = Diskvalificeret

Finale 11. august 

 OC = Oceanisk rekord

100m Butterfly Kvinder
Svømning for kvinder
Gottlieb Wilhelm Rabener

Gottlieb Wilhelm Rabener (født 17. september 1714 i Wachau nær Leipzig, død 22. marts 1771 i Dresden) var en tysk satirisk forfatter.

I 1741 debuterede han som satiriker i Johann Joachim Schwabes Belustigungen des Verstandes und Witzes, og blev efterfølgende bidragsyder til bladet Bremer Beitrage. Rabeners satirer er hovedsageligt rettet mod middelklassens dårskaber.

De tekster som han udgav i Bremer Beitrage blev senere udgivet samlet i Sammlung satirischer Schriften (2 bind, 1751), hvorpå yderligere to bind fulgte i 1755.

Rabener er særlig kendt for sin parodiske afhandling, Hinkmars von Repkow Noten Ohne Text, som retter et spydigt angreb mod det håbløse i anvendelsen af fodnoter, ved at lave en tekst der udelukkende bestod af fodnoter. Rabener proklamerede stolt at siden fodnoter og henvisninger synes at være blevet nøglen til at opnå blivende berømmelse indenfor den lærde verden, havde han derfor forfattet sin afhandling udelukkende i noter, og overladt det til andre at frembringe den tekst som han proleptisk havde annoteret.

En dansk oversættelse af hans Samtlige Skrifter udkom 1779-81 (2. oplag 1782-85) på Christian Iversens forlag i Odense, oversat af Peter Christian Steenwinkel.

Eksterne henvisninger 
 

Satirikere fra Tyskland
Personer i oplysningstiden
Tyskere i 1700-tallet
Hennie Kuiper

Hennie Kuiper (født 3. februar 1949 i Denekamp i Overijssel) er en tidligere hollandsk professionel landevejscykelrytter. 

Som amatør deltog han ved OL i 1972 i München, hvor han først stillede op på det hollandske hold i 100 km tidskørsel på landevej. Sammen med holdkammeraterne Fedor den Hertog, Cees Priem og Aad van der Hoek kom han i mål som tredjebedste hold, men hollænderne blev senere diskvalificeret, da van der Hoek blev afsløret i at have taget Coramin, et stof der var tilladt af det internationale cyklistunion (UCI), men som IOC regnede som et dopingpræparat. Senere ved legene stilled Kuiper op i linjeløbet. Her kom han med i en gruppe på omkring 35 ryttere, der rev sig løs af hovedfeltet på sjette omgang. På sidste omgang lykkedes det Kuiper at stikke af fra denne gruppe, og han holdt helt til målstregen, hvor han sejrede med et forspring på 27 sekunder til australieren Clyde Sefton på andenpladsen.

Han blev herefter professionel, og blandt han meriter her var VM-guld i 1975, og sejr i fire af de fem klassiker-monumenter – kun Liège-Bastogne-Liège formåede han ikke at vinde. Han kørte Tour de France 12 gange, blev nummer to to gange, og vandt etapesejr på Alpe d'Huez to gange. Kuiper, Ercole Baldini og Paolo Bettini er de eneste cykelryttere, som har vundet landevejsløbet i både OL og VM.

Referencer

Eksterne henvisninger 

 Tour de France-resultater
 Officielle hjemmeside

Mandlige cykelryttere fra Nederlandene
Verdensmestre i landevejsløb
Deltagere for Holland ved sommer-OL 1972
Olympiske mestre fra Holland
Svømning under sommer-OL 2008 - 400m fri Mænd

Konkurrencen i 400m fri for mænd under Sommer-OL 2008, blev afholdt 9. – 10. august.

Indledende heats 9. august

1. Heat

2. Heat 

 Luka Turk fra Slovenien skulla have svømmet på bane 1, men meldte fra.

3. Heat 

 AS = Asiatisk Rekord.

4. Heat 

NR = Nordisk rekord

5. Heat

Finale 

400m fri Mænd
DSS

DSS har flere betydninger:
 Dansk Spejderkorps Sydslesvig
 Den Slesvigske Samling (på Dansk Centralbibliotek i Flensborg)
 Dansk Stillads Service A/S
 Det Samfundsøkonomiske Selskab
 Digital Speech Standard – Olympus proprietært filformat.
 Digital Spread Spectrum
The Day That Never Comes

"The Day That Never Comes" er den fjerde sang på Metallicas album Death Magnetic fra 2008.
Det var den første single fra albummet, og danske Thomas Vinterberg instruerede en musikvideo til den.

Metallica-sange
Sange fra 1998
Svømning under sommer-OL 2008 - 400m medley Kvinder

Konkurrencen i 400 meter medley for kvinder er en af de 17 konkurrencer i svømning for kvinder under Sommer-OL 2008. De indledende heats bliver afholdt den 9. august og finalen den 10.

Indledende heats

1. Heat 

 Maroua Mathlouthi fra Tunesien skulle have svømmet på bane 2, men meldte fra.

2. Heat

3. Heat

4. Heat

5. Heat

Finale 

 VR = Verdens rekord
 AF = Afrikansk rekord

400m medley Kvinder
Kvindesport under OL
Unterbäch

Unterbäch er en kommune i Raron-distriktet i kanton Valais i Schweiz.

Eksterne henvisninger 

 Official website 
Swiss remember first step in women's suffrage, Neue Zürcher Zeitung (NZZ), 3.3.2007

Kommuner i Schweiz
Valais
Svømning under sommer-OL 2008 - 4x100m Fri Kvinder

Konkurrencen i 4x100m fri for kvinder under Sommer-OL 2008 bliver afholdt 9. – 10. august.

Indledende heats 9. august

1. Heat 

 KF = Kvalificeret til finalen
 AS = Asiatisk Rekord

2. Heat 

 Holdet fra Hviderusland skulle have svømmet på bane 8, men meldte fra.

 KF = Kvalificeret til finalen.

Finale 

 OR = Olympisk Rekord
 AM = Amerikansk Rekord
 OC = Oceanisk Rekord
 AS = Asiatisk Rekord

4x100m Fri Kvinder
Kvindesport under OL
Næste skridt

Næste skridt er en dansk dramakomedie fra 2005. Morten Nørgaard har både skrevet manuskript og instrueret, ligesom han sammen med Birgitte C. Månsson og Margrethe Halvorsen producerede filmen.

Filmen var Morten Nørgaards første og blev udgivet på hans eget selskab, Ursa Major Productions.

Medvirkende 
 David Owe
 Kim Sønderholm
 Mads Koudal
 Ninna Cederholm
 Ane Fjelstrup
 Jens Okking
 Jannie Faurschou
 Ole Ernst
 Lisbet Lundquist
 Kira Eggers
 Thomas Biehl
 Pernille Lyck
 Povl Erik Carstensen
 Kristian Ibler
 Claus Bue
 Torben Zeller 
 Anne Marie Helger
 Brian Mørk
 Hanne Stensgaard 
 Merete Van Kamp 
 Dorte Rømer
 Karin Bertling
 Tinja Sterndorff 
 Michael Zile

Eksterne henvisninger 
 

Danske film fra 2005
Komediefilm fra Danmark
Dramafilm fra Danmark
Dansksprogede film
Hanne Stensgaard

Hanne Stensgaard (født 7. august 1953) er en dansk skuespiller og foredragsholder.

Karriere 
Hanne Stensgaard uddannede sig til håndarbejdslærer. Efter uddannelsen begyndte hun på Skuespillerskolen ved Aarhus Teater, hvor hun studerede fra 1976 til 79. Hun har været tilknyttet Aarhus Teater, Dr. Dantes Aveny, Café Teatret, Mammut Teatret og Svalegangen.

I 1985 gik hun til audition på rollen prinsesse Miamaja i DRs julekalender Jul på Slottet. Hun var 31 år og havde netop født sit første barn.
Hun var i pengenød og løj sig seks år yngre, da hun blev spurgt om sin alder. Hun havde hørt, at en 28-årig skuespillerinde var afvist, fordi hun var for gammel.

Hun fik rollen, og blev landskendt, da julekalenderen blev sendt og blev en stor succes. Hun fik mange henvendelser fra teatre. Hun fik mindre roller i bl.a. Babettes gæstebud og Rejseholdet.

Efter en rolle som Ødipus' mor fik hun sceneskræk og droppede teatret. Hun blev ansat i erotikbutikken Lust i København i 1998. Hun arbejdede også som rundviser på Museum Erotica. I 2005 udgav hun kogebogen Kærlighedens Køkken om at spise sig til sexlyst. Fra maj 2008 blev hun direktør på Museum Erotica, der lukkede i foråret 2009 som følge af dårlig økonomi. I dag er hun foredragsholder og underviser i erotik og seksualkultur.

Filmografi 
 Babettes gæstebud (1987)
 Næste skridt (2005)

Tv-serier 
 Jul på Slottet (1986)
 Rejseholdet (2002) afsnit 19 "Assistancemelding A-4/01" som Anne

Bibliografi 
 Kærlighedens Køkken

Referencer

Eksterne henvisninger 
 

Skuespillere fra Danmark
Foredragsholdere fra Danmark
Kogebogsforfattere fra Danmark
Judo under sommer-OL 2008

Judo under Sommer-OL 2008 i Beijing blev afholdt fra 9. til 15. august.

Medaljer

Konkurrencer for Mænd

Konkurrencer for Kvinder 

2008
Sportsgrene under sommer-OL 2008
Beijing National Indoor Stadium

Beijing National Indoor Stadium er en indendørsarena beliggende i Olympic Green i Beijing, Kina. Stadionet blev konstrueret til Sommer-OL 2008 og åbnede den 26. november 2007. Stadionet har en kapacitet på 19.000.

Ved sommer-OL 2008 vil stadionet blive brugt til redskabsgymnastik, trampolinspring og håndbold.

Sommer-OL 2008
Idrætsanlæg i Beijing
Dorte Rømer

Dorte Rømer (født 8. november 1968 i København) er en dansk skuespiller og stand-up-komiker.

Rømer har læst ved Queen Margaret College i Skotland og begyndte i 1990 at arbejde som stand-up-komiker og skuespiller. Hun har optrådt både i Danmark, England og Skotland og har bl.a. medvirket i TV3-serien Hvide løgne. Hun fik sin filmdebut med Breaking the Waves fra 1996.

Udvalgt filmografi 
 Breaking the Waves (1996)
 Alle for to (2013)
 Escaping the Dead (2016)

Tv-serier og -programmer 
 Stand-up.dk (1998)
 Andarki (1998)
 Hvide løgne (1998-2001)

Eksterne henvisninger 
 

Skuespillere fra Danmark
Komikere fra Danmark
Personer fra København
Produkt (kemi)

Et produkt er en substans, der dannes som et resultat af en biologisk eller kemisk reaktion. De substanser, som produkterne dannes ud fra, kaldes i kemi for reaktanter, mens de i biokemiske reaktioner kaldes substrater – her dannes produkter ofte ved hjælp af katalytiske proteiner kaldet enzymer. Produkter vil altid være en omarrangering af atomerne i substrater/reaktanter, og således vil en reaktion altid bibeholde antallet af atomer. Antallet af produkter behøver ikke at være det samme som antallet af substrater/reaktanter, men kan derimod både være færre eller flere.

Kemiske reaktioner
Bernie Mac

Bernie Mac, født Bernard Jeffrey McCullogh (5. oktober 1957 – 9. august 2008), var en amerikansk skuespiller og komiker.

Bernie Mac indledte sin karriere som stand-up komiker i fødebyen Chicago. Omkring 1990 fik han sit gennembrud ved at vinde en konkurrence i denne genre, og hans popularitet steg støt i årene derpå. I midten af 1990'erne fik han mindre roller i forskellige film samt tv-serier og -shows. Blandt hans mest kendte film er Charlie's Angels: Full Throttle som Bosley samt Ocean's Eleven og dennes efterfølgere som Frank Catton, der sikrede ham berømmelse over det meste af verden.

Han døde af komplikationer efter et ondartet tilfælde af lungebetændelse.

Eksterne henvisninger 

 

Skuespillere fra USA
Komikere fra USA
Personer fra Chicago
Biomolekyle

Et biomolekyle er et molekyle, der forekommer naturligt i levende organismer. Biomolekyler består primært af kulstof og hydrogen samt kvælstof, ilt, fosfor og svovl. Andre grundstoffer er også nogle gange inkorporerede i biomolekylerne men er meget mindre forekomne.

Forklaring 
Alle kendte former for liv er udelukkende sammensat af biomolekyler. For eksempel består menneskers hår hovedsageligt af keratin, en proteinpolymer bygget af aminosyrer. Aminosyrer er nogle af de vigtigste byggesten brugt i naturen til at konstruere større molekyler. En anden type byggesten er nukleotiderne, som hver består af tre komponenter: entern en purin eller en pyrimidin, en pentose og en fosfatgruppe. Disse nukleotider danner primært nukleinsyrerne.

Udover de polymeriske biomolekyler dannes adskillige mindre organiske forbindelser i levende organismer.

Referencer 

 
Molekyler